આકાશ અને ભૌમિક એક સાથે હકારમાં માથું હલાવ્યું. ‘પ્રશાંત એકલો પ્રોબ્લેમેટિક છે, પણ સામે તમે પાંચ છો. એ તોફાન કે અવળચંડાઈ કરે તો તમે પાંચેય એક થઈને એને ઇગ્નોર કરો. તમારી પાંચની ટીમ બનાવીને એને એકલાને લટકતો રાખો. એને બિલકુલ ભાવ નહીં આપવાનો અને બોલાવવાનો પણ નહીં. આવું કરશો એટલે એ ધૂંધવાશે, ગુસ્સે થશે પણ તમે પાંચેય એક સાથે હશો એટલે એણે હાર કબૂલવી પડશે. ગરજુડો થઈને એ રમવા આવે ત્યારે એની સાથે શરત કરવાની કે નો ચિટિંગ-નો અંચઈ. એ રીતે રમવા કબૂલ થાય તો જ એને ટીમમાં લેવાનો...’ વિભાકરે હસીને ઉમેર્યું. ‘તમે પાંચ એક ટીમ બનીને રહેશો તો એ ઓટોમેટિક સીધો થઈ જશે...’